**Polisi Cyfraniadau Ariannol**

**1 Statws y Rheolau**

Mae'r Rheolau Ariannol hyn yn ddarostyngedig i Gyfansoddiad y Mentrau Iaith. Gall Pwyllgor Gwaith y Mentrau ddiwygio'r Rheolau Ariannol hyn.

**2 Egwyddorion Cyffredinol**

Mae’r Ymddiriedolwyr, Pwyllgor Gwaith a’r Is-bwyllgor Cyllid yn gyfrifol am strategaeth gyllidol a gwaith cydlynu ariannol y Fenter.

\*Yr Arweinydd Tîm sy'n gyfrifol am weinyddu cyllid y Fenter. Rhoddir awdurdod i ddirprwyo dyletswyddau i weithwyr eraill y Mentrau Iaith.

Mae pob un o weithwyr y Mentrau Iaith yn gyfrifol, y tu mewn i'w faes gwaith ei hun, am sicrhau bod y Mentrau Iaith yn cael gwerth am arian ac am gynnal a chadw rheolaeth gyllidol, am gadw y tu mewn i gyllideb ac am gynnal a chadw cofnod gwirio mewnol cadarn.

**3 Diogelwch Arian ac Eiddo**

Mae gofyn i bob swyddog sicrhau diogelwch priodol bob amser yng nghyswllt arian a'r holl asedion eraill sydd dan ei reolaeth, ac am ddiogelwch yng nghyswllt mynd i mewn i sustemau cyfrifiadurol.

**4 Cyfrifon Banc**

Bydd yr holl drefniadau gyda bancwyr Mentrau Iaith Cymru yn cael eu cymeradwyo gan y Pwyllgor Gwaith. Bydd yr holl gyfrifon banc hyn yn enw'r Mentrau Iaith.

\*Rhaid cadw manylion cyfrifon banc mewn man diogel.

Dylid croeswirio rhwng cyfrifon banc â chofnodion gwariant ac incwm yn fisol.

\*Dylai’r Trysorydd neu Ymddiriedolwr archwilio’r cyfriflenni banc yn gyson.

Dylid cadw unrhyw gyfrineiriau mynediad cyfrifiadurol i gyfrifon banc yn gyfrinachol.

**5 Cadw Cofnodion**

Bydd cofnodion ar bapur neu ar gyfrifiadur yn cael eu cadw o bob eitem gwariant a phob eitem incwm y Mentrau Iaith.

O’r cofnodion paratoir cyfrifon misol i Bwyllgor Gwaith a Thrysorydd y Fenter ac Adroddiad Ariannol Blynyddol i’w archwilio’n allanol a’i gyhoeddi.

Bydd cofnodion ar gael hefyd i unrhyw gorff sy’n ariannu Mentrau Iaith Cymru.

**6 Cyllidebau**

Bydd yr Arweinydd Tîm yn gyfrifol am baratoi cyllidebau blynyddol am holl weithgarwch Mentrau Iaith Cymru. Dylid sicrhau fod pob gwariant o fewn y gyllideb briodol ac y bydd angen caniatâd y Trysorydd neu’r Cadeirydd cyn gwneud unrhyw wariant nad yw yn y gyllideb.

**7 Incwm**

Dylai dau aelod o staff fod yn bresennol pan agorir llythyrau’r post a dylid cofnodi ar unwaith yr holl sieciau ac arian parod a dderbynnir.

Dylai incwm o unrhyw weithgaredd gael ei gofnodi ar unwaith a’i wirio gan aelod arall o’r staff.

Dylid rhifo pob tocyn ar gyfer digwyddiad ac fe ddylid gwirio'r arian a dderbynnir yn erbyn y tocynnau a werthwyd.

Dylid bancio pob incwm o fewn wythnos a chyflwyno cofnod yn fisol i’r Trysorydd.

**8 Gwariant**

Dylai'r holl arian sy'n cael ei wario cael eu hawdurdodi'n briodol ac mae'n hanfodol i gael derbynneb fanwl neu anfoneb ar gyfer pob eitem o wariant.

Dylid cofnodi pob gwariant yn cynnwys gwariant o arian parod a chyflwyno cofnod yn fisol i’r Trysorydd.

\*Dylai llyfrau sieciau a ffurflenni gorchymyn banc gael eu cadw'n ddiogel, gyda'r defnydd ohonynt wedi'i gyfyngu i bobl a enwebir.

\*Defnyddia Mentrau Iaith Cymru y dull o dalu dros y we (BACS) neu gyda cherdyn VISA. Y Trysorydd sydd â’r hawl i awdurdodi unrhyw wariant dros 0.01c. Dylid sicrhau awdurdod y Trysorydd neu un o’r Ymddiriedolwyr cyn gwneud unrhyw wariant dros £500. Yr Ymddiriedolwyr sydd â’r hawl i wneud unrhyw gytundeb am adeiladau neu eiddo parhaol.

**9 Cyflogau**

Dylid cadw cofnodion cyflogaeth ar bob aelod o staff a sicrhau fod cyflogau yn cydymffurfio â rheolaethau TWE/YG. Bydd cyflog yn cae lei dalu ar yr 28ain o’r mis neu’r dyddiad agosaf i hyn.

Dylid cadw cofnodion o oriau gweithio pob aelod o staff rhan-amser.

**10 Asedion Sefydlog**

Os yw pris prynu gwreiddiol eitem yn £500 neu ragor yna bydd raid cofnodi'r eitem honno ar gofrestr eiddo a bydd yn rhan o asedion sefydlog Mentrau Iaith Cymru.

Dylid cadw rhestr o’r holl asedion sefydlog a’i wirio yn flynyddol.

**11 Yswiriant a Rheoli Risg**

Disgwylir i staff Mentrau Iaith Cymru leihau risgiau colledion yng nghyswllt arian ac eiddo - risgiau megis digwyddiadau troseddol, damweiniau, tân neu beryglon eraill, risgiau anafu pobl a risgiau cael at wybodaeth heb awdurdod.

Yr Arweinydd Tîm fydd yn trefnu holl yswiriant allanol y Mentrau Iaith.

**12 Gwybodaeth Bellach**

Mae’r Mentrau Iaith yn gwmni cyfyngedig drwy warant.

\*Arweinydd Tîm 2017 – 18 yw Iwan Hywel. Rhaid i unrhyw daliadau / arian aiff allan, fynd drwyddo ef cyn cytuno i wario.

\* Cedwir y cyfrifon banc mewn ffolder mewn cwpwrdd dan glo yn swyddfa Heledd ap Gwynfor yng Nghaerfyrddin.

\* Y Trysorydd am 2017 – 18 yw Dewi Snelson, MGSG. Mae ganddo fynedfa i fanylion bancio ar lein MIC.

\* Cedwir y llyfrau siec, cerdyn banc a manylion bancio ar y we, o dan glo yn swyddfeydd Iwan Hywel a Heledd ap Gwynfor.

Dyddiad Pasio: Medi 28ain, 2017 Dyddiad Adolygu: